**Intrarea în Biserică**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asa te vede duhul meu, Stapana:

Te duce Ana, Maica-ta de mana.

Cum urci cu pasi marunti pe sfanta scara,

In ochi porti cerul noptilor de vara

Si parul tau e caer de lumina.

Smerit in ruga, trupul mic se-nclina

Si fata de copil asteapta harul.

Ca sa-ti picteze slava, iconarul

Topit-a-n flacari vechea lui comoara,

A prefacut-o-n pulbere usoara

Si pata de argint a hainei tale,

A incrustat-o-n raze ca in zale.

In juru-ti focul curge, ca o apa.

Cu fragezimi de mugur care crapa,

Manuta poarta lujerul de floare,

Iar Sfantul Duh, in falfairi usoare,

Cu vraja curatiei si a milei,

S-a asezat pe umarul copilei.

Din norii albi si moi ai inaltimii,

Cuminti, Iti ies in cale Heruvimii.

In cuviinta mare, iconarul

Cu fir de-arnici a-ncondeiat chenarul,

Iar sus de tot, pe cea din urma treapta,

Potirul sfant al jertfelor Te-asteapta.